Aleksander Stokkebø

Aleksander Stokkebø (født 1994) er en norsk politiker (Høyre). Stokkebø er innvalgt stortingsrepresentant for Rogaland fra 2021 og var fast møtende vara for helse- og omsorgsminister Bent Høie i perioden 2017–2021.  

Stokkebø gikk på Stavanger katedralskole,Stavanger Aftenblad Lokal & Kultur: "De flinke blir forsømt", 21. februar 2013  s.2. hvor han satt i elevrådsstyret og ledet Ungdommens bystyre i Stavanger. Siden tjenestegjorde han i Forsvaret som  vaktgardist i Hans Majestet Kongens Garde deretter som korporal og landstillitsvalgt. Han har avlagt emner i juss og etikk fra Forsvarets høgskole, skatterett ved Universitetet i Oslo og påbegynte juss-studer ved Universitetet i Stavanger. Han ble medlem i Stavanger bystyre 2015–2019 og fikk i kommunevalget 2019 gjenvalg som en av de i partiet med flest personstemmer. Deretter tok han over som leder av kontrollutvalget i kommunen. Han var i perioden 2015-2019 også medlem av Rogaland fylkesting. Han har vært leder i Stavanger Unge Høyre og leder i Rogaland Unge Høyre.hoyre.no Aleksander Stokkebø  I Stortingsvalget 2017 var han Høyres femtekandidat i Rogaland og foran Stortingsvalget 2021 rykket han opp som partiets fjerdekandidat. 

Han var fra 2018 medlem av Stortingets finanskomite der han var Høyres talsperson for saker som angår Norges bank og oljefondet, og fra 2021 til 2025 var han også medlem av Stortingets delegasjon til Europarådets parlamentarikerforsamling. Stokkebø har tidligere vært medlem av Utdannings- og forskningskomiteen og senere i Arbeids- og sosialkomiteen. Fra 2025 sitter han som medlem i Energi- og miljøkomiteen.

 Referanser 

 Eksterne lenker 

Aleksander Stokkebø på LinkedIn
Aleksander Stokkebø på Facebook


Kategori:Personer fra Stavanger kommune
Kategori:Høyre-politikere i Rogaland
Kategori:Stortingsrepresentanter for Rogaland
Kategori:Stortingsrepresentanter fra Høyre
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Alumni fra Stavanger katedralskole